કેટલાક લોકો મોટું કામ મેળવવાની લહાયમાં નાનું કામ કરતા નથી પરંતુ કેટલાક લોકો અેવા પણ હોય છે જે કોઈપણ પ્રકારનું કામ કરવામાં શરમ અનુભવતા નથી. સયાની ગુપ્તા અાવી જ એક અભિનેત્રી છે. તે નાના નાના રોલ ભજવીને અાજે ઘણી મોટી ફિલ્મોમાં કામ કરી રહી છે. શાહરુખ ખાનની સાથે ફિલ્મ ફેનમાં તેનું કામ નોટિસ કરાયું છે. સયાનીનું માનવું છે કે મોકા મળવા તે મહત્વની બાબત છે. સયાનીને સેકન્ડ લીડ રોલ અોફર થઈ રહ્યા છે. સયાની કહે છે કે ૨૦૧૨માં મારી પહેલી ફિલ્મ સેકન્ડ મેરેજ ડોટ કોમ રિલીઝ થઈ હતી. ત્યારે મને ખાસ નોટિસ કરાઈ ન હતી. ત્યારે મારી પ્રાથમિકતા હતી કે ખુદને લાઈમ લાઈટમાં રાખવાની પરંતુ ત્યારબાદ મેં કેટલીક શોર્ટ ફિલ્મમાં કામ કર્યું અને મને તેનો લાભ મળ્યો.